Diari Oficial de la Generalitat Valenciana


Sumari del DOGV 6169, del 21-12-2009 (2009/14029)

ORDE de 17 de desembre de 2009, de la Conselleria de Solidaritat i Ciutadania, per la qual es regulen i convoquen ajudes econòmiques destinades a entitats locals de la Comunitat Valenciana, per a la creació i funcionament d'Agències AMICS en l'exercici 2010.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6169

Data del DOGV
:   21-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14413


Data del document
:   17-12-2009

Organisme emissor
:   Conselleria de Solidaritat i Ciutadania

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * treballador migrant
    * migrant
    * integració dels migrants

ORDE de 17 de desembre de 2009, de la Conselleria de Solidaritat i Ciutadania, per la qual es regulen i convoquen ajudes econòmiques destinades a entitats locals de la Comunitat Valenciana, per a la creació i funcionament d'Agències AMICS en l'exercici 2010. [2009/14773]
L'article 10.3 de l'Estatut d'Autonomia de la Comunitat Valenciana preveu com un dels àmbits primordials d'actuació de la Generalitat el dels drets i l'atenció social de les persones immigrants amb residència a la Comunitat Valenciana.
El paper de la Comunitat Valenciana, no obstant això, en l'esmentat àmbit, està condicionat pel repartiment competencial que realitza la nostra Constitució, i que atribuïx a l'Estat, amb caràcter exclusiu, les competències en matèria d'estrangeria. En conseqüència, l'actuació autonòmica queda circumscrita a l'exercici de les competències que, dins del respecte a la Constitució, ha assumit estatutàriament i que, incidint de manera indirecta en l'àmbit de l'estrangeria, tenen un marcat caràcter social. Així, l'article 49, apartats 24 i 27 del nostre Estatut atribuïx a la Generalitat competència exclusiva sobre servicis socials i assistència social, competència que es fa extensiva a l'ampli teixit social valencià del qual forma part indissoluble el col·lectiu de persones immigrants.
En este marc normatiu, la Conselleria de Solidaritat i Ciutadania es configura com el departament del Consell al qual correspon exercir, entre altres, les competències relatives a la coordinació de les polítiques d'integració dels immigrants. Dins de la seua estructura orgànica, la Direcció General d'Immigració és el centre directiu al qual correspon impulsar l'esmentada coordinació i l'execució de les polítiques d'immigració de la Generalitat, així com l'elaboració de convenis o altres formes de col·laboració en la referida matèria.
Fent ús de les dites facultats i considerant el mandat estatutari establit en el primer paràgraf, la Conselleria de Solidaritat i Ciutadania ha promogut l'elaboració de normativa diversa en el seu àmbit competencial, materialitzada en l'aprovació per Les Corts de la Llei 15/2008, de 5 de desembre, de la Generalitat, d'Integració de les Persones Immigrants en la Comunitat Valenciana, i en el desplegament posterior reglamentari de la referida llei per mitjà del Decret 93/2009, de 10 de juliol, del Consell.
L'esmentat Reglament recull en el títol V les regles generals aplicables a les Agències de Mediació per a la Integració i la Convivència Social (AMICS), configurades com a oficines locals d'informació, mediació, assessorament i orientació per al col·lectiu immigrant, a fi de facilitar el coneixement i la disponibilitat dels recursos que l'administració i altres entitats disposen en la matèria.
La necessitat d'estendre progressivament a tot el territori valencià els servicis oferits per les esmentades Agències porta un any més a plantejar la col·laboració financera de la Generalitat amb aquelles entitats locals de la Comunitat Valenciana que, en coordinació amb la Direcció General d'Immigració, prevegen el seu funcionament en l'àmbit territorial. Tot això amb la ferma voluntat de fomentar la participació dels ens locals en la política d'integració social de les persones immigrants duta a terme des del Consell, sempre que estos constituïxen les administracions més pròximes als llocs de residència o treball i, per tant, a les necessitats la població immigrant. La xarxa d'Agències AMICS, impulsada des del Consell de la Generalitat, es configura així com un instrument destinat a possibilitar la unificació i concentració dels servicis oferits a la població immigrant, actualment prestats de manera dispersa des de diferents entitats i organitzacions socials i administracions públiques, afavorint així la integració d'esta en la societat d'acollida.
Per tant, de conformitat amb allò que s'ha establit per l'article 47.11 del Decret Legislatiu de 26 de juny de 1991, del Govern Valencià, pel que s'aprova el Text Refós de la Llei d'Hisenda Pública de la Generalitat Valenciana, i per la Llei 38/2003, de 17 de novembre, General de Subvencions, en virtut de les atribucions que em conferix l'article 28 de la Llei 5/1983, de 30 de desembre, del Consell,
ORDENE
Primer
La Conselleria de Solidaritat i Ciutadania, dins dels límits pressupostaris aprovats amb esta finalitat, concedirà ajudes econòmiques a les entitats locals de la Comunitat Valenciana per a la creació i funcionament d'Agències de Mediació per a la Integració i la Convivència Social (AMICS), en l'exercici 2010. Les dites ajudes aniran destinades a finançar els gastos d'inversió derivats de l'adquisició d'equipament i material inventariable per al funcionament de les dites Agències.
Segon
La present convocatòria d'ajudes es realitza pel procediment de tramitació anticipada d'expedients de gasto, previst en l'Orde de 26 de setembre de 1994, de la Conselleria d'Economia i Hisenda. El Projecte de Llei de Pressupostos de la Generalitat per a l'exercici 2010 preveu la línia de subvenció T6318000 en l'aplicació pressupostària 06.77.12.796.63.1, destinada a l'esmentada finalitat, amb una dotació de 200.000 euros. No obstant això, l'import global màxim de les ajudes convocades per la present orde quedarà condicionat a l'existència de crèdit adequat i suficient per a atendre-les en la Llei de Pressupostos de la Generalitat que resulte aprovada per a l'exercici 2010.
Una vegada aprovada i publicada l'esmentada llei de pressupostos, per Orde del conseller de Solidaritat i Ciutadania, es donarà publicitat a la línia pressupostària concreta i a l'import global màxim definitiu destinat a la concessió de les ajudes previstes en la present convocatòria, en el cas que el susdit import diferisca de la dotació que per a l'esmentada línia figura en el paràgraf anterior.
Tercer
La present convocatòria, de conformitat amb l'article 3.4 del Decret 147/2007, de 7 de setembre, del Consell (DOCV núm. 5596, d'11 de setembre), pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, no necessita notificació a la Comissió Europea per no ser-li d'aplicació l'article 87.1 del Tractat CE, atés que no comporta cap avantatge econòmic, ja que les entitats a les quals van dirigides les ajudes no exercixen activitats econòmiques en les quals poden oferir béns o servicis en el mercat, ni afectar els intercanvis comercials entre els Estats membres.
Quart
S'aproven les bases per les quals es regix la present convocatòria, incloses com a annex I de la present orde, el model de sol·licitud, inclòs com a annex II, i la resta d'annexos.
DISPOSICIONS FINALS
Primera
Es delega en la Direcció General d'Immigració la resolució dels expedients de reintegrament de subvencions que puguen resultar pertinents en execució de la present orde. Així mateix, se li autoritza per a dictar les resolucions i instruccions necessàries per al desenrotllament i execució de la present orde.
Segona
En tot el que no es regula en esta orde, caldrà ajustar-se al que disposa el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, i en els preceptes bàsics de la Llei 38/2003, de 17 de novembre, General de Subvencions i del Reial Decret 887/2006, de 21 de juliol, pel qual s'aprova el Reglament de la Llei General de Subvencions, així com a allò que s'ha establit pel Decret 93/2009, de 10 de juliol, del Consell pel qual s'aprova el Reglament de la Llei 15/2008, de 5 de desembre, de la Generalitat, d'Integració de les Persones Immigrants en la Comunitat Valenciana.
Tercera
La present orde entrarà en vigor l'endemà de la seua publicació en el Diari Oficial de la Comunitat Valenciana.
Quarta
De conformitat amb allò que s'ha establit pels articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:
a) El recurs de reposició haurà d'interposar-se davant del conseller de Solidaritat i Ciutadania en el termini d'un mes comptador des de la seua publicació.
b) El recurs contenciós administratiu haurà de presentar-se davant del Tribunal Superior de Justícia de la Comunitat Valenciana en el termini de dos mesos des de la seua publicació.
En el cas d'impugnació jurisdiccional per part de les administracions públiques, podrà interposar-se amb caràcter previ el requeriment regulat en l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa.
València, 17 de desembre de 2009.- El conseller de Solidaritat i Ciutadania: Rafael Blasco Castany.
ANNEX I
Bases de la convocatòria d'ajudes econòmiques destinades a entitats locals de la Comunitat Valenciana, per a la creació i funcionament d'Agències AMICS en l'exercici 2010
Primera. Objecte de les ajudes
1. Les ajudes s'atorgaran en concepte de subvenció per al finançament dels gastos d'adquisició d'equipament i material inventariable realitzats per les entitats locals de la Comunitat Valenciana per a la creació i funcionament d'Agències de Mediació per a la Integració i la Convivència Social (AMICS) de la seua titularitat, en l'exercici 2010.
2. Seran gastos subvencionables aquells que de manera indubtable responguen a la naturalesa de l'activitat subvencionada i hagen sigut efectivament realitzats al llarg de l'exercici 2010.
Segona. Requisits dels sol·licitants
1. Les entitats beneficiàries de la present convocatòria hauran de ser entitats locals de la Comunitat Valenciana que creen i posen en marxa una Agència de Mediació per a la Integració i la Convivència Social (AMICS) en el seu àmbit territorial d'actuació en l'exercici 2010.
2. A l'efecte de la present convocatòria, es consideraran entitats locals qualsevol de les previstes en l'article 3 de la Llei 7/1985, de 2 d'abril, Reguladora de les Bases de Règim Local.
3. Podran obtindre la condició de beneficiàries de les ajudes convocades per la present orde les entitats locals de la Comunitat Valenciana, que complisquen els requisits següents:
a) Tindre en el seu àmbit territorial un percentatge de població estrangera empadronada superior al 3% respecte de la població total del respectiu àmbit. La referència per a la constatació d'este extrem seran les últimes dades oficials resultants de la revisió del padró municipal que hagen sigut publicades per l'INE amb anterioritat a la resolució de la present convocatòria.
b) Haver sol·licitat la seua adhesió a la Xarxa AMICS davant la Direcció General d'Immigració, amb anterioritat a la finalització del termini de presentació de sol·licituds de la present convocatòria, d'acord amb el procediment establit en l'article 39 del Decret 93/2009, de 10 de juliol, del Consell, pel qual s'aprova el Reglament de la Llei 15/2008, de 5 de desembre, d'Integració de les Persones Immigrants en la Comunitat Valenciana.
c) Disposar d'un pla d'integració social de les persones immigrants, vigent, en el respectiu àmbit territorial, aprovat per l'òrgan competent de l'entitat local amb anterioritat a la finalització del termini de presentació de sol·licituds de la present convocatòria.
d) No estar sotmesa l'entitat local en alguna de les circumstàncies assenyalades en l'article 13.2 de la Llei 38/2003, de 17 de novembre, General de Subvencions, i en els articles 18 i concordants del Reial Decret 887/2006, de 21 de juliol, pel qual s'aprova el Reglament de la Llei General de Subvencions.
e) No haver obtingut finançament en exercicis anteriors per a idèntic concepte i finalitat per mitjà d'una convocatòria d'ajudes d'esta mateixa naturalesa o d'un conveni de col·laboració, instrumentats per la conselleria competent en matèria d'integració social de les persones immigrants per a la creació i funcionament d'una Agència AMICS.
4. L'incompliment d'algun dels requisits assenyalats en l'apartat anterior determinarà l'exclusió de la convocatòria.
Tercera. Formalització de sol·licituds.
1. Les sol·licituds es formalitzaran segons el model que s'acompanya, com a annex II, a la present convocatòria i aniran dirigides a la Direcció General d'Immigració de la Conselleria de Solidaritat i Ciutadania. Estos models de sol·licitud estan a disposició dels interessats en el Portal de la Generalitat (www.gva.es) accedint als apartats "Guia Prop"-"Tràmits i Servicis".
2. Les sol·licituds, juntament amb els annexos i la documentació, hauran d'estar degudament formalitzades i subscrites per qui exercisca la representació de l'entitat local i podran presentar-se en el Registre de la Conselleria de Solidaritat i Ciutadania, situat a la plaça de Sant Nicolau, 2 de València (CP. 46811) o per qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre).
La sol·licitud també podrà presentar-se per via telemàtica en el Portal de la Generalitat (www.gva.es) accedint als apartats "Administració Online" - "Guia Prop".
En cas d'enviament per correu certificat, la presentació de la documentació en la corresponent oficina de correus ha d'efectuar-se en sobre obert a fi que l'exemplar destinat a la Conselleria de Solidaritat i Ciutadania siga segellat i datat abans de ser certificat, de conformitat amb l'article 31 del Reial Decret 1829/1999, de 3 de desembre, pel qual s'aprova el Reglament que regula la prestació dels servicis postals (BOE núm. 313, de 31 de desembre).
3. El termini per a la presentació de les sol·licituds finalitzará el 27 de gener de 2010. L'incompliment del susdit termini determinarà automàticament l'exclusió de la convocatòria.
Quarta. Documentació
La sol·licitud haurà d'anar acompanyada de la documentació següent:
1. Fotocòpia compulsada de la Targeta de Persones Jurídiques i entitats en general, que conste el CIF de l'entitat local sol·licitant.
2. Fotocòpia compulsada del DNI del representant legal de l'entitat local.
3. Certificació de la secretaria de l'entitat local acreditativa de la capacitat de representació de l'entitat local que exercisca el signatari de la sol·licitud (nomenament i presa de possessió).
4. Fotocòpia compulsada de la sol·licitud d'adhesió a la Xarxa AMICS presentada davant de la Direcció General d'Immigració amb anterioritat a la finalització del termini de presentació de sol·licituds de la present convocatòria.
5. Pressupost detallat de l'equipament i material inventariable l'adquisició del qual es preveu per a la creació i funcionament de l'Agència AMICS.
6. Fotocòpia compulsada del pla d'integració social de les persones immigrants, vigent, en l'àmbit territorial corresponent, aprovat per l'òrgan de govern de l'entitat local respectiva, i certificació de la secretaria de l'entitat local acreditativa de la dita aprovació.
7. En el cas de mancomunitats de municipis o altres entitats d'àmbit supramunicipal, certificació de la secretaria de l'entitat local acreditativa dels municipis que la integren, així com, si és el cas, d'aquells als quals afectarà l'Agència AMICS.
8. Fitxa de manteniment de tercers, segons el model que s'inclou com a annex III a la present convocatòria, en el cas que s'inicie la seua relació amb l'administració de la Generalitat Valenciana o quan es tracte d'una nova domiciliació bancària que no conste a l'òrgan concedent.
Tots els documents que s'aporten hauran de ser originals, excepte quan s'indique la possibilitat de presentar fotocòpies compulsades.
Cinquena. Ordenació i instrucció del procediment
1. En compliment de l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si després de la recepció de la sol·licitud i la documentació adjunta s'observara que falten documents essencials per a la resolució de l'expedient, la Direcció General d'Immigració requerirà, per correu certificat i amb justificant de recepció, l'entitat local sol·licitant i li concedirà un termini de 10 dies perquè puga esmenar la falta o adjuntar els documents preceptius, amb indicació que, si no ho fera, se'ls tindrà per desistits de la seua sol·licitud. La declaració de l'esmentat desistiment es realitzarà en la resolució de la convocatòria a què fa referència la base huitena de la present orde.
Així mateix, es podrà requerir de l'entitat sol·licitant qualssevulla altres dades, documents i informes complementaris que resulten necessaris per a la resolució de l'expedient.
2. La concessió de les subvencions es realitzarà per mitjà del procediment de concurrència competitiva, en els termes que preveu la base setena, tot això segons establixen l'article 22.1 de la Llei 38/2003, de 17 de novembre, General de Subvencions i l'article 55.1 del Reial Decret 887/2006, de 21 de juliol, d'acord amb els criteris de valoració fixats en estes bases.
L'òrgan encarregat de l'ordenació i instrucció del procediment serà la Direcció General d'Immigració que, d'ofici, acordarà totes les actuacions necessàries per a la determinació, coneixement i comprovació de les dades en virtut dels quals ha de pronunciar-se resolució.
Sisena. Comissió avaluadora.
1. L'examen i valoració dels expedients presentats, així com la consegüent proposta de concessió i denegació de les ajudes, correspondran a una comissió avaluadora, que estarà composta per:
President:
- El director/a General d'Immigració o persona que el substituïsca.
Vocals:
- La Secretària General Administrativa de la Conselleria de Solidaritat i Ciutadania o persona que la substituïsca.
- El Cap d'Àrea d'Immigració o persona que la substituïsca.
- Dos tècnics/ques designats/des per la Direcció General d'Immigració entre el seu personal.
- Un/a funcionari/ària de la Direcció General d'Immigració, que realitzarà les funcions de secretari/ària de la comissió, amb veu però sense vot.
2. En allò no previst en el punt anterior, la comissió ajustarà el seu funcionament al que establix l'article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sobre òrgans col·legiats.
3. Es faculta a la comissió avaluadora per a la fixació, si escau, d'un import màxim de subvenció per entitat local per a l'adquisició d'equipament i material inventariable, en funció del nombre d'entitats locals sol·licitants que complisquen els requisits d'esta convocatòria i d'acord amb les disponibilitats pressupostàries que finalment es fixen per a esta.
Setena. Criteris de valoració
1. La comissió avaluadora constatarà l'import sol·licitat per les entitats locals que complisquen la totalitat dels requisits de la convocatòria per a l'adquisició d'equipament i material inventariable destinat a la creació i funcionament d'una Agència AMICS. Si de l'esmentada constatació resultara que l'import global sol·licitat per les entitats beneficiàries és igual o inferior a les disponibilitats pressupostàries de la present convocatòria, s'assignarà directament com a subvenció l'import sol·licitat per cada entitat local per a dita estricta finalitat, llevat que la comissió avaluadora haja fixat un import màxim de subvenció d'acord amb el que preveu l'apartat 3 de la base sisena de la present orde. En cas que l'import global sol·licitat fóra superior a les disponibilitats pressupostàries de la convocatòria, es procediria a la valoració de les sol·licituds d'acord amb el procediment assenyalat en l'apartat següent.
2. La comissió avaluadora efectuarà la valoració, si és el cas, dels expedients presentats i l'assignació de l'import de les ajudes previstes en la present orde, tenint en compte les bases de la convocatòria i els criteris de valoració següents:
a) Major població total empadronada en l'entitat local, segons les últimes dades oficials resultants de la revisió del padró municipal publicats per l'INE (fins a 4 punts).
b) Major població total estrangera empadronada en l'entitat local, segons les últimes dades oficials resultants de la revisió del padró municipal publicats per l'INE (fins a 10 punts).
c) Major percentatge de població estrangera comunitària, a excepció dels nacionals de Romania i Bulgària, empadronada en l'entitat local respecte de la població total de la dita entitat, segons les últimes dades oficials resultants de la revisió del padró municipal publicats per l'INE (fins a 4 punts).
d) Major percentatge de població estrangera extracomunitària, agregant als nacionals de Romania i Bulgària, empadronada en l'entitat local respecte de la població total de la dita entitat, segons les últimes dades oficials resultants de la revisió del padró municipal publicats per l'INE (fins a 10 punts).
e) Valoració del pla local d'integració social de les persones immigrants, vigent, presentat per l'entitat local (fins a 22 punts). L'esmentada valoració es dirigirà a analitzar l'existència i el grau de desenrotllament dels següents elements en la redacció del referit pla:
- Mesures concretes d'actuació que, quant a les circumstàncies, es consideren rellevants per a garantir l'equiparació de drets i deures de totes les persones i de les persones immigrants en particular, i el principi d'igualtat d'oportunitats en tots els àmbits de la vida social.
- Accions positives per mitjà de l'adopció de mesures específiques dirigides a combatre les discriminacions que puguen patir les persones immigrants en l'exercici dels seus drets.
- Mesures que promoguen una convivència ciutadana en la qual primen els valors democràtics de solidaritat, tolerància, coneixement mutu i respecte a la diversitat, i que inspiren actituds contràries a tot tipus de racisme i xenofòbia.
- Programes de formació i sensibilització, dirigits al personal de l'administració pública local, que permeten al susdit personal una millor comprensió del fenomen migratori en els seus diferents aspectes i els capacite per a percebre i avaluar les necessitats que les persones immigrants plantegen, així com, al mateix temps, transmetre'ls els valors i els principis de convivència de la nostra societat i les seues vies d'integració
- Actuacions que afavorisquen la prestació d'assistència jurídica a les persones immigrants, si escau gratuïta, segons la Llei 1/1996, de 10 de gener, d'Assistència Jurídica Gratuïta; i la recepció d'un assessorament jurídic que els permeta l'exercici dels drets i el compliment de les obligacions que preveu la normativa vigent.
- Actuacions que afavorisquen de forma específica el reconeixement i desenrotllament dels drets que els menors immigrants tenen reconeguts en la legislació vigent.
- Mesures que garantisquen la plena escolarització dels menors. Es prestarà especial atenció a l'alumnat amb necessitats de compensació educativa, per presentar retard en l'escolarització o per desconeixement dels idiomes oficials de la Comunitat Valenciana, per mitjà de programes d'acollida al sistema educatiu.
- Mesures que afavorisquen el coneixement de les llengües oficials de la Comunitat Valenciana.
- Actuacions en matèria de sanitat i de vivenda que garantisquen els drets reconeguts en la normativa autonòmica d'integració de les persones immigrants.
- Actuacions que afavorisquen la formació i l'ocupació de les persones immigrants per a la seua plena integració social.
- Mesures que garantisquen l'accés als servicis socials de les persones immigrants.
En el cas de mancomunitats de municipis o altres entitats d'àmbit supramunicipal, la puntuació dels apartats a), b), c) i d) assenyalats anteriorment s'assignarà en funció de l'agregació de les referides dades demogràfiques dels municipis integrants per a l'atenció de la qual es crea l'Agència AMICS.
3. Si procedira la valoració de les sol·licituds presentades a la convocatòria, la dotació pressupostària d'esta es distribuirà entre les entitats locals que, reunixen els requisits fixats en la convocatòria, tenen dret a l'obtenció de subvenció, d'acord amb el procediment d'assignació que s'arreplega a continuació:
a) L'aplicació dels criteris de valoració assenyalats en l'apartat 2 d'esta base determinarà la puntuació final obtinguda per cada entitat local sol·licitant, així com la puntuació global obtinguda pel conjunt d'entitats locals beneficiàries.
b) El quocient entre la dotació pressupostària de la present convocatòria i la puntuació global obtinguda pel conjunt de les entitats locals beneficiàries determinarà el valor/punt.
c) L'import assignat a cada entitat local beneficiària serà el resultant de multiplicar el nombre de punts obtingut per l'esmentada entitat local pel valor/punt calculat d'acord amb el que disposa el paràgraf anterior.
4. En cap cas, la subvenció concedida podrà ser superior a l'import sol·licitat per l'entitat local en el model de sol·licitud per a l'adquisició d'equipament i material inventariable destinat a la creació i funcionament d'una Agència AMICS. En conseqüència, si com a resultat del procés d'assignació descrit en l'apartat anterior es donara tal circumstància en alguna entitat local, se li assignaria l'import sol·licitat, distribuint l'excés obtingut de la primera assignació entre la resta d'entitats locals en assignacions successives basades en el mateix procediment assenyalat en el susdit apartat.
Huitena. Resolució de la convocatòria.
1. Una vegada realitzada la proposta de la comissió avaluadora sobre l'adjudicació de quantitats i la denegació de la subvenció a les entitats locals que no complisquen els requisits previstos en l'orde de convocatòria, el conseller de Solidaritat i Ciutadania resoldrà la present convocatòria.
En tot cas, la denegació de la subvenció ha de ser motivada i les raons es faran constar en la indicada resolució.
2. La resolució a la qual fa referència la present base ha de ser dictada i publicada en el termini màxim de sis mesos comptadors a partir de la data de finalització del termini de presentació de sol·licituds de la present convocatòria. En el cas que transcorregut l'esmentat termini no s'haja dictat una cap resolució, les sol·licituds presentades es consideraran desestimades, de conformitat amb el que disposa l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
L'esmentada resolució serà publicada en el Diari Oficial de la Comunitat Valenciana, d'acord amb el que establix l'article 59.6.b) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en l'article 18 de la Llei 38/2003, de 17 de novembre, General de Subvencions.
Nou. Obligacions dels beneficiaris.
Els beneficiaris de la subvenció, de conformitat amb l'article 14 de la Llei 38/2003, General de Subvencions, hauran de complir les obligacions següents:
1. Obligacions genèriques en relació amb la percepció de la subvenció:
a) Realitzar l'activitat que fonamenta la concessió de la subvenció.
b) Acreditar davant de l'entitat concedent la realització de l'activitat, així com el compliment dels requisits i condicions que determinen la concessió o gaudi de la subvenció.
c) El sotmetiment a les actuacions de comprovació i control financer que corresponen a la Intervenció General en relació amb la subvenció concedida.
d) Comunicar a la Conselleria de Solidaritat i Ciutadania, per mitjà de la Direcció General d'Immigració, l'obtenció d'altres subvencions, ajudes, ingressos o recursos concedits per a la mateixa finalitat prevista en la present convocatòria. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
e) Justificar davant de la Direcció General d'Immigració l'ajuda en els termes i terminis previstos en la present orde.
f) Adoptar les mesures de difusió contingudes en l'article 18.4 de la Llei 38/2003, de 17 de novembre, General de Subvencions, i donar a conéixer de manera inequívoca que es tracta d'una acció subvencionada per la Conselleria de Solidaritat i Ciutadania.
g) Acreditar per mitjà de declaració responsable no estar sotmesa en les prohibicions per a obtindre la condició de beneficiària de subvencions assenyalades en l'article 13 de la Llei 38/2003, General de Subvencions, podent utilitzar a este efecte la declaració continguda en el model de sol·licitud de la convocatòria (annex II).
h) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.
2. Obligacions específiques en relació a l'objecte de la subvenció:
a) Formalitzar el conveni de col·laboració entre l'entitat local i la Conselleria de Solidaritat i Ciutadania al qual fa referència l'article 30 del Decret 93/2009, destinat a la creació de l'Agència AMICS, així com posar-la en funcionament, durant l'exercici 2010, en coordinació amb la Direcció General d'Immigració, i mantindre en funcionament durant un període de deu anys, a comptar de la data de resolució de la present convocatòria.
b) Realitzar la inversió que fonamenta la concessió de la subvenció en l'exercici 2010 i destinar els béns al fi concret per al qual es concedix durant un període no inferior a cinc anys en cas de béns inscriptibles en un registre públic, ni a dos anys per a la resta de béns, de conformitat amb l'article 31 de la Llei 38/2003, de 17 de novembre, General de Subvencions.
c) Disposar d'un local adequat per a albergar l'Agència AMICS, així com exercir-ne titularitat jurídica suficient, per a afectar-lo a l'objecte d'esta convocatòria.
d) Implantar les mesures d'identitat corporativa que en relació a les Agències AMICS establix el Decret 93/2009 i aquelles altres especificacions tècniques proporcionades per la Conselleria de Solidaritat i Ciutadania quant a imatge interior i exterior de l'Agència.
e) Incorporar en tot el material imprés que es derive de les activitats objecte de la present orde els logotips de la Generalitat i de l'entitat local respectiva.
f) Facilitar les actuacions de comprovació, seguiment i inspecció de la Direcció General d'Immigració, a fi de conéixer qualsevol aspecte de l'aplicació de les quantitats objecte de subvenció.
g) Complir totes les altres obligacions i normes de funcionament que establix el Decret 93/2009 per a les Agències AMICS.
L'incompliment de les anteriors obligacions donarà lloc a l'exigència de les responsabilitats que corresponguen d'acord amb la legislació vigent.
Deu. Règim de pagament i justificació de la subvenció.
1. En virtut del que preveu l'article 47 bis del Text Refós de la Llei d'Hisenda Pública de la Generalitat, les ajudes econòmiques de la present convocatòria se satisfaran a les entitats locals beneficiàries, una vegada justificada la totalitat de la subvenció en els termes establits en l'apartat següent.
2. Per a la percepció de la subvenció, els beneficiaris han de justificar, davant de la Direcció General d'Immigració, els gastos derivats de l'adquisició d'equipament i material inventariable per a la creació i funcionament de l'Agència AMICS, per mitjà de la presentació d'un certificat de la secretaria o intervenció de l'entitat local en el qual conste:
- Una relació detallada dels gastos aplicables a l'objecte de la subvenció, l'adquisició d'equipament i béns de naturalesa inventariable, amb detall exprés dels diferents conceptes, unitats i imports parcials, així com el seu destí a la finalitat de la present convocatòria, la creació i funcionament d'una Agència AMICS de titularitat de l'entitat local respectiva. Les susdites quantitats hauran de trobar-se, almenys, en situació d'obligacions reconegudes i així haurà de fer-se constar en el certificat.
- El fet del depòsit i custòdia dels justificants originals de l'adquisició en la intervenció i tresoreria de l'entitat local, a disposició de les comprovacions i requeriments que siguen necessaris per part dels òrgans gestors de la Conselleria de Solidaritat i Ciutadania.
3. La justificació de la subvenció en els termes descrits en l'apartat 2 haurà de ser presentada fins al 29 d'octubre de 2010.
Onze. Causes i procediment de reintegrament.
1. Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
2. En cap cas, l'import de la subvenció podrà ser de tal quantia que, aïlladament o en concurrència amb subvencions o ajudes d'altres administracions publiques o d'altres ens públics o privats, supere el cost de l'activitat que s'ha de desenvolupar pel beneficiari. En este supòsit, procedirà la minoració de l'ajuda i, si és el cas, el reintegrament de l'excés obtingut sobre el cost de l'activitat subvencionada, així com l'exigència de l'interés de demora corresponent.
3. D'acord amb allò que s'ha establit per l'article 37 de la Llei 38/2003, de 17 de novembre, General de Subvencions, procedirà el reintegrament per part del beneficiari de les quantitats percebudes i l'exigència de l'interés de demora dónes del moment del pagament de la subvenció fins a la data en què s'acorde el reintegrament, en els casos següents:
a) Obtenció de la subvenció falsejant les condicions requerides o ocultant les que hagueren impedit la dita obtenció.
b) Incompliment total o parcial de l'objectiu, de l'activitat, del projecte o la no adopció del comportament que fonamenten la concessió de la subvenció.
c) Incompliment de l'obligació de justificació o la justificació insuficient, en el termini establit en l'article 30 de la Llei General de Subvencions i en el termini assenyalat en la base deu d'esta orde.
d) Resistència, excusa, obstrucció o negativa a les actuacions de comprovació i control financer previstes en els articles 14 i 15 de la Llei General de Subvencions, així com l'incompliment de les obligacions comptables, registrals o de conservació de documents quan d'això és derive la impossibilitat de verificar l'ocupació donada als fons percebuts, el compliment de l'objectiu, la realitat i la regularitat dels activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
e) Incompliment de qualssevol de les condicions i obligacions imposades als beneficiaris amb motiu de la concessió de la subvenció assenyalades en la base nou d'esta orde de convocatòria.
f) En els altres supòsits previstos en la normativa reguladora esta subvenció.
4. El procediment de reintegrament de les quantitats indegudament percebudes l'iniciarà la Direcció General d'Immigració, la qual notificarà a l'interessat l'import de la subvenció que ha de ser reintegrat a la Generalitat, l'obligació que ha resultat incomplida i la motivació que justifica el reintegrament. Este procediment haurà de garantir la preceptiva audiència a l'interessat, abans de l'elaboració de la resolució definitiva. Està serà notificada igualment a l'interessat i tindrà naturalesa de liquidació definitiva, a l'efecte del còmput del cobrament del deute en període voluntari de la recaptació.